text: Biltyv stoppet og sigtet for tre forhold
  20 marts 2017 kl. 04.38
  Syd- og Sønderjyllands Politi stoppede i nat en mand, der ikke burde være kørende. 
  I Haderslev blev en mand i nat stoppet af politiet, da han kørte rundt i en stjålet bil. Men det var ikke det eneste, manden gjorde galt, fortæller politiet.
  - Han skulle slet ikke være kørende, siger Ivan Gohr Jensen, vagtchef ved Syd- og Sønderjylland Politi, til TV SYD.
  Det viste sig nemlig, at manden også narkopåvirket, og i øvrigt havde han heller ikke noget kørekort. Derfor måtte han en tur med på stationen.
  - Han er løsladt igen, men sigtet for alle forhold, siger Ivan Gohr Jensen.
  
  